РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 32

от заседание на комисия ”Управление на собствеността”
към Пленума на Висшия съдебен съвет, проведено на 31.05.2017 г.

Днес, 31.05.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Милка Итова
                                                                                       Юлиана Колева

	ОТСЪСТВА: Димитър Узунов.

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт”, Владимир Димитров - старши експерт - юрист в дирекция „Управление на собствеността на съдебната власт“ и Анжела Цветанова - младши експерт в дирекция „Управление на собствеността на съдебната власт“ .

1. ОТНОСНО: Писмо от и.ф. председателя на Софийски районен съд във връзка с направени констатации и проблеми в съдебната сграда, находяща се в гр. София, бул. „Ген. М. Д. Скобелев” № 23.
Приложение: Доклад от инж. Дениза Павлова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА за сведение доклада на инж. Дениза Павлова – главен експерт в дирекция „Управление на собствеността на съдебната власт”, изготвен във връзка с описани констатации и поставени въпроси в горе цитираното писмо.

1.2.	ОДОБРЯВА проект на писмо до г-н Стефан Милев – и.ф.административен ръководител на Софийски районен съд.

2. ОТНОСНО: Хронограма на преместването на Софийски районен съд в сградата, находяща се в гр. София, бул. „Ген. М. Д. Скобелев” № 23.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1.	ПРИЕМА за сведение хронограма на преместването на Софийски районен съд в сградата, находяща се в гр. София, бул. „Ген. М. Д. Скобелев” № 23.

3. ОТНОСНО: Доклад от инж. Дениза Павлова – главен експерт в дирекция „Управление на собствеността на съдебната власт” относно настилки в архивохранилища на Софийска районна прокуратура в сградата, находяща се в гр. София, „Ген. М. Д. Скобелев” № 23.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1.	ПРИЕМА за сведение доклада на инж. Дениза Павлова – главен експерт в дирекция „Управление на собствеността на съдебната власт”.

3.2.	ОДОБРЯВА проект на писмо до г-н Петър Белчев – административен ръководител на Софийска районна прокуратура.

4. ОТНОСНО: Предложения от директора на НИП във връзка с почивна база „Св. Св. Константин и Елена”, гр. Варна, както и искане за поемане на разходите по поддръжката на дворно място на ул. „Екзарх Йосиф” № 14.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. Предлага на Пленума на Висшия съдебен съвет да вземе следното решение:
На основание чл. 388, ал. 1 от Закона за съдебната власт, във връзка с решение по т.31, протокол № 14/27.04.2017г. на Пленума на ВСС, с което е предоставено на НИП ползването на сградите, намиращи се на ул. „Екзарх Йосиф“ № 14, гр. София и Почивна база „Св. Св. Константин и Елена“ гр. Варна и предложение рег. № ВСС-6882/22.05.2017г. на НИП, предоставя за стопанисване на директора на Националния институт на правосъдието следните недвижими имоти:                              
- Недвижим имот – публична държавна собственост /АПДС № 02572/29.01.2001г./, представляващ сграда на четири етажа със застр. площ 345 кв.м., двуетажна сграда със застр. площ 152 кв.м., намиращи се на ул. „Екзарх Йосиф“ № 14, гр. София.
- Недвижим имот – частна държавна собственост, представляващ Почивна база „Св. Св. Константин и Елена”, гр. Варна, подробно описан в акт за частна държавна собственост № 8287/18.07.2012г. и акт за частна държавна собственост № 8288/18.07.2012г., който да се ползва като Национален учебен център – представителна база за нуждите на всички органи на съдебната власт.

	4.2. ВНАСЯ предложението в заседание на Пленума на Висшия съдебен съвет, насрочено за 08.06.2017 г.

	4.3. НЕ ПРИЕМА предложението на директора на НИП предназначението и ползването на Почивна база „Св. Св. Константин и Елена”, гр. Варна да бъде променено от „Национален учебен център за нуждите на всички органи на съдебната власт“ на „Национален учебен комплекс за нуждите на НИП“.

	4.4. ВЪЗЛАГА на дирекция „Управление на собствеността на съдебната власт” да отправи запитване до Агенцията по обществени поръчки с оглед искането за промяна на решение по т.19.1 от протокол № 15/11.05.2017г. на Пленума на ВСС за провеждане на обществена поръчка с предмет „Проектиране на СМР – основен ремонт и конструктивно укрепване на сгради на органите на съдебната власт, по четири обособени позиции“.

	4.5. Във връзка с отправеното искане от страна на НИП за заплащане на задължението към фирма „Фреш хаус къмпани” ООД, в изпълнение на сключен договор от НИП за почистване на цялото дворно място, прилежащо към сградите, ползвани от НИП, намиращи се на адрес гр. София, ул. „Екзарх Йосиф” № 14, счита че същото не е от компетентността на Комисия „Управление на собствеността”. 
ПРЕПРАЩА искането на НИП на Комисия „Бюджет и финанси”, по компетентност.

5. ОТНОСНО: Възлагане правото на стопанисване на предоставените за управление на ВСС имоти за почивни и учебни бази, на административните ръководители на органите на съдебна власт.
Приложение: Доклад от Анжела Цветанова – младши експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение,  

На основание чл. 387 и чл. 388, ал. 1 от Закона за съдебната власт, във връзка с § 83, ал. 1 от Преходните и заключителни разпоредби към Закона за изменение и допълнение на Закона за съдебната власт

Възлага стопанисването на предоставените за управление на Висшия съдебен съвет недвижими имоти – публична/частна държавна собственост, представляващи почивни и учебни бази, по следния начин:
	
І. На административния ръководител - председател на Върховен административен съд недвижимите имоти, намиращи се в:
- с. Лозенец, общ. Царево, обл. Бургас, ул. „Черно море“ № 2, ПИ                 № 44094.501.464, 
- с. Лозенец, общ. Царево, обл. Бургас, ул. „Черно море“ № 2, ПИ                  № 44094.501.463, 
- с. Бели Искър, общ. Самоков, обл. Софийска, УПИ ХV, кв. 30.

ІІ. На Главния прокурор на Република България недвижимите имоти, намиращи се в:
	- м. „Цигов чарк“, м. „Правия път“, гр. Батак, обл. Пазарджик;
	- гр. Бяла, обл. Варна, УПИ ХIII, кв. 131, ПД „Изгрев”; 
	- к.к. „Боровец“, общ. Самоков, обл. Софийска, ПБ „К.к. Боровец“;
	- природен парк „Витоша“, ПД „Трендафила“.

	ІІІ. ВНАСЯ предложението в заседание на Пленума на Висшия съдебен съвет, насрочено за 08.06.2017 г.

6. ОТНОСНО: Искане от кмета на община Петрич относно безвъзмездно придобиване право на собственост на община Петрич върху поземлен имот ведно с изградените в имота сгради.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение:
6.1.	НЕ ВЪЗРАЗЯВА да бъде предоставено правото на собственост върху недвижим имот - публична държавна собственост, намиращ се в гр. Петрич, ул. „д-р Асен Златаров“ № 14, имот № 4708 в част от имот XXV, кв.53 по плана за регулация и застрояване на града, представляващ част от урегулиран поземлен имот с площ 7056 кв.м., заедно с построените в него сгради /битова-спални, КПП, шивашка работилница, караулно, арест, тоалетна, щаб/ и една временна постройка – навес, на Община Петрич.

6.2.	ОДОБРЯВА проект на писмо до областен управител на област Благоевград и кмета на Община Петрич. 

6.3.	ВНАСЯ предложението в заседание на Пленума на Висшия съдебен съвет, насрочено за 08.06.2017 г.

7. ОТНОСНО: Писмо от председателя на Административен съд гр. Велико Търново за предприети действия за промяна на титуляра в Разрешение за строеж № 150/21.07.2016 г. за обект: „Преустройство на съществуваща административна сграда за нуждите на административен съд и ограда”.
Приложение: Доклад от инж. Добромира Димитрова – главен експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1.	ПРИЕМА за сведение доклада на инж. Добромира Димитрова – главен експерт и и.д. директор на дирекция „Управление на собствеността на съдебната власт” относно изпълнение на решение по т. 19 на протокол № 5/09.02.2017 г. на Пленума на Висшия съдебен съвет.

8. ОТНОСНО: Искане от председателя на Административен съд гр. Габрово за отпускане на средства за непредвиден текущ ремонт на дефектирал топлообменник на климатичен агрегат, на стойност 9 784,80 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1.	Извършването на разход за непредвиден текущ ремонт на климатичен агрегат в сградата на Административен съд гр. Габрово е неотложно необходимо. Стойността на разхода е определена на 9 785 лв. с ДДС, съгласно най-ниската оферта.

8.2.	ИЗПРАЩА решението по т. 8 от настоящия протокол на комисия „Бюджет и финанси”, за корекция на бюджета на Административен съд гр. Габрово.

9. ОТНОСНО: Искане от председателя на Районен съд гр. Варна за отпускане на средства за текущ ремонт на партер и втори етаж на сградата, на стойност 20 135,26 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1.	ОТЛАГА вземането на решение за увеличаване на бюджета на Районен съд гр. Варна с 20 136 лв. за извършване на текущ ремонт на партер и втори етаж на сградата, до извършване на основния ремонт на фасадите и последваща преценка на възможностите на бюджета за 2017 г.

10. ОТНОСНО: Искане от председателя на Районен съд гр. Пазарджик за осигуряване на средства по § 10 в размер на 6 366,32 лв. за извършване на неотложен ремонт на 7 /седем/ кабинета.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1.	Извършването на разход за текущ ремонт на седем помещения в Съдебната палата гр. Пазарджик за нуждите на Районен съд гр. Пазарджик е необходимо. Стойността на разхода е определена на 6 366,32 лв. на база на най-ниските приложени оферти.

10.2.	ИЗПРАЩА решението по т. 10 от настоящия протокол на комисия „Бюджет и финанси”, за корекция на бюджета на Районен съд гр. Пазарджик.

11. ОТНОСНО: Искане от председателя на Районен съд гр. Ихтиман за отпускане на средства за външен и вътрешен ремонт на Съдебната палата, на стойност 250 000 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1.	ОДОБРЯВА писмо до административния ръководител на Районен съд гр. Ихтиман за заложено в инвестиционната програма на Висшия съдебен съвет изграждане на пожароизвестителна система през 2017 г.

12. ОТНОСНО: Искане от председателя на Районен съд гр. Омуртаг за отпускане на средства за изграждане на пожароизвестителна система, на стойност 3 853,64 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1.	ОДОБРЯВА писмо до административния ръководител на Районен съд гр. Омуртаг за заложено в инвестиционната програма на Висшия съдебен съвет изграждане на пожароизвестителна система през 2017 г.

13. ОТНОСНО: Искане от председателя на Районен съд гр. Петрич за увеличаване на бюджета с 310 лв. за заплатена държавна такса за изменение на кадастралната карта за строеж: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана” (210,00 лв.); и изготвяне на проект за изменение на кадастралната карта и кадастралните регистри от лицензиран геодезист (100,00 лв.).

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1.	Държавната такса за изменение на кадастралната карта и изготвяне на проект за изменение на кадастралната карта и кадастралните регистри от лицензиран геодезист в размер на общо 310,00 лв., заплатена от Районен съд гр. Петрич за строеж: „Преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана””, е дължима от Висшия съдебен съвет.

13.2.	ИЗПРАЩА решението по т. 13 от настоящия протокол на комисия „Бюджет и финанси”, по компетентност.

14. ОТНОСНО: Доклад от Анжела Цветанова – младши експерт в дирекция „Управление на собствеността на съдебната власт” относно договори за наем на части от недвижим имот – публична държавна собственост, намиращи се в Съдебна палата гр. Пазарджик, ул. „Хан Крум” № 3.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1.	ДА СЕ ИЗВЪРШИ ОГЛЕД от служители на дирекция „Управление на собствеността на съдебната власт” на сградата на Съдебна палата гр. Пазарджик във връзка с предложението на административния ръководител – председател на Окръжен съд гр. Пазарджик, за прекратяване на договори за наем на части от недвижим имот – публична държавна собственост, намиращи се в съдебната палата, с наемател „Сибанк” ЕАД, освобождаване на същите, преместване и настаняване на съдебни служители и ОЗ „Охрана”.

14.2.	В огледа да вземат участие Владимир Димитров – старши експерт – юрист в дирекция „Управление на собствеността на съдебната власт” и Анжела Цветанова – младши експерт в дирекция „Управление на собствеността на съдебната власт”.

15. ОТНОСНО: Предоставяне безвъзмездно за управление на общински недвижим имот – публична общинска собственост на Община Благоевград, писмо вх. № ВСС-6210/04.05.2017 г. от кмета на Община Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

Предлага на Пленума на Висшия съдебен съвет да вземе следното решение:
1. УЪЛНОМОЩАВА Представляващия Висшия съдебен съвет да подпише договор за безвъзмездно управление на общински нежилищни имоти – публична общинска собственост, представляващи:
-	Самостоятелен обект в сграда с идентификатор № 04279.612.185.2.1 по КК на Благоевград, представляващ помещение на първи етаж в сграда с административен адрес гр. Благоевград, ул. „Крали Марко“ № 2, публична общинска собственост съгласно Акт № 2186/05.04.2011 г., с площ 171,00 кв.м
-	Самостоятелен обект в сграда с идентификатор № 04279.612.185.2.2 по КК на Благоевград, представляващ помещение на първи етаж в сграда с административен адрес гр. Благоевград, ул. „Крали Марко“ № 2, публична общинска собственост съгласно Акт № 2185/05.04.2011 г., с площ 179,00 кв.м
-	Самостоятелен обект в сграда с идентификатор № 04279.612.185.2.3 по КК на Благоевград, представляващ част от втори етаж в сграда с административен адрес гр. Благоевград ул. „Крали Марко“ № 2, публична общинска собственост съгласно Акт № 2184/05.04.2011 г., с площ 362,00 кв.м
-	Самостоятелен обект в сграда с идентификатор № 04279.612.185.2.7 по КК на Благоевград, представляващ помещение на втори етаж в сграда с административен адрес гр. Благоевград, ул. „Крали Марко“ № 2, публична общинска собственост съгласно Акт № 2187/05.04.2011 г., с площ 17,00 кв.м
-	Самостоятелен обект в сграда с идентификатор № 04279.612.185.2.4 по КК на Благоевград, представляващ трети етаж в сграда с административен адрес гр. Благоевград, ул. „Крали Марко“ № 2, публична общинска собственост съгласно Акт № 2183/05.04.2011 г., с площ 379,00 кв.м
-	Самостоятелен обект в сграда с идентификатор № 04279.612.185.2.5 по КК на Благоевград, представляващ четвърти етаж в сграда с административен адрес гр. Благоевград, ул. „Крали Марко“ № 2, публична общинска собственост съгласно Акт № 2182/01.04.2011 г., с площ 419,00 кв.м
-	Помещения в мазето на сграда с идентификатор № 04279.612.185.2, с административен адрес гр. Благоевград, ул. „Крали Марко“ № 2, с площ 285,00 кв.м
-	Сграда с идентификатор № 04279.612.185.3 по КК на Благоевград, с административен адрес гр. Благоевград, ул. „Крали Марко“ № 2, публична общинска собственост съгласно Акт № 3182/25.04.2014 г., с площ 194,00 кв.м
-	Сграда с идентификатор № 04279.612.185.4 по КК на Благоевград, с административен адрес гр. Благоевград, ул. „Крали Марко“ № 2, публична общинска собственост съгласно Акт № 3184/25.04.2014 г., с площ 14,00 кв.м
-	Сграда с идентификатор № 04279.612.185.5 по КК на Благоевград, с административен адрес гр. Благоевград, ул. „Крали Марко“ № 2, публична общинска собственост съгласно Акт № 3185/25.04.2014 г., с площ 43,00 кв.м
-	Сграда с идентификатор № 04279.612.185.6 по КК на Благоевград, с административен адрес гр. Благоевград, ул. „Крали Марко“ № 2, публична общинска собственост съгласно Акт № 3183/25.04.2014 г., с площ 27,00 кв.м.
Имотите се предоставят безвъзмездно за управление на ВСС за нуждите на Административен съд гр. Благоевград и Районна прокуратура гр. Благоевград.

2. В 10-дневен срок от подписване на договора да се извърши приемане и предаване на имота по т.1.

3. ВНАСЯ предложението в заседание на Пленума на Висшия съдебен съвет, насрочено за 08.06.2017 г.

16. ОТНОСНО: Извършване на оглед на обект: «Основен ремонт и преустройство на ІІІ-ти и ІV-ти етаж в административна сграда на ул. „Гороцветна” № 14, гр. Кюстендил”, за нуждите на Окръжна и Районна прокуратура гр. Кюстендил.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ВЪЗЛАГА на Главния секретар на Висшия съдебен съвет да командирова инж. Добромира Димитрова - главен експерт и и.д. директор на дирекция „Управление на собствеността на съдебната власт”, инж. Дениза Павлова - главен експерт в дирекция „Управление на собствеността на съдебната власт” и Нели Иванова – технически сътрудник на Комисия „Управление на собствеността”, които да извършат оглед на горепосочения обект във връзка с тържественото му откриване, както и да се проведат необходимите срещи за окончателното уреждане на отношенията с ДЗЗД „Обединение Трансеко” – упражняващ строителен надзор на обекта, съгласно договор № 93-00-525/27.10.2015 г. и ДЗЗД „Руен-Енемона” – изпълнител на обекта, съгласно договор рег. № 93-00-491/12.10.2015 г. 
Огледът и срещите да се извършат на 05 юни 2017 г., понеделник, със служебен автомобил Пежо 406, рег.№ С–87–15 – МА или с друг служебен транспорт на АВСС. 
16.2. ИЗПРАЩА решението по т. 16 от настоящия протокол на Главния секретар на Висшия съдебен съвет.

17. ОТНОСНО: Подготовка за провеждане на съвместно заседание с Комисия «Бюджет и финанси» във връзка със съдебните сгради.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ВЪЗЛАГА на дирекция „Управление на собствеността на съдебната власт” да предложи актуални теми, поставени от административните ръководители на органите на съдебна власт във връзка със сградния фонд.

                                                  ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ